L'Oréal håndterer kontrakter effektivt med Visma Case
L’Oréal skaber via Visma Case rammerne for at lægge arbejdet med kontrakter helt ud i de enkelte forretningsenheder.
Færre snitflader skal mindske fejl
L’Oréal er en forretning med mange partnere i form af både kunder, leverandører og influencere. Alle partnere har en kontrakt med L’Oréal, som er tilknyttet relevante afdelinger og land(e). Med denne opbygning er der mange forskellige interessenter at tage hensyn til i forbindelse med genereringen af kontrakter.
Et af kravene til løsningen fra Visma Case er derfor, at arbejdet med kontrakter kan administreres i hver enkel forretningsenhed. Her skal systemet kunne guide brugeren igennem de rette trin i processen for dermed at aflaste deres juridiske afdeling.
Med medarbejderen i fokus
L’Oréal er en stor virksomhed med ca. 1000 medarbejdere, der alle skal have mulighed for at initiere og følge en kontrakt indtil den er underskrevet.
Behovet hos L’Oréal har derfor været meget drevet af:
Mulighed for vejledning af brugeren igennem processen
Styring af kontrakt-skabeloner
Kontraktunderskrift og sikring af godkendelser
Basisløsning sikrer effektivt udviklingsprojekt
Visma Case basisløsning understøtter 80% af L’Oréals behov, hvilket dermed sikrer en billig løsning. Derudover er L’Oréal også sikret et kort udviklings- og implementeringsprojekt, der tager så lidt af deres tid som muligt.
Basisløsningen sikrer tilmed, at de løbende selv kan konfigurere simple ændringer, så deres løsning hele tiden understøtter deres behov og interne godkendelsesprocedurer.
L’Oréal går i luften med deres løsning i oktober 2018.
Om L'Oréal
L'Oréal er en franskbaseret multinational virksomhed, der blev grundlagt af Eugène Schueller i 1909 og som i dag er verdens største producent af kosmetik.